Иван Вазов
Спомен

chitanka.info

За освещението на Скобелевата реална гимназия във Видин на 11 май 1883 г.

Във войната ти остави

памет славна и богата,

твойто име вред се слави

и приказва по земята.

С теб Русия бе честита,

горда, силна и могъща.

Теб народът китки сплита,

с плач изпраща и прегръща.

Твойто сърце бе благато,

ти имаше мисли свети:

да се бориш за правата,

да разкъсваш рабски цепи.

Окол Плевен, Вита, Шипка

ти разкъса наште цепи.

Твойта храброст в всяка битка

от певците е възпета…

Нии помним твойте речи,

що във Сливен ти изрече:

„Пазете си свободата…

Аз съм сявга с вази, братя!“

Твойта ранна смърт потърси

надеждите на Русия:

ти почърни всите руси

и разплака България…

Видин днеска в твоя слава

на музите храм открива.

Нека в нашата държава

твойта мисъл той съкрива.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.